10 राज्यों में सामान्य से कई गुना ज्यादा बारिश; जानिए कहां से आई ये आफत
Himachal Pradesh Cloudburst Reason; India Monsson Sate-Wise Rainfall Mausam Analysisl Why Landslides and floods in Himachal Pradesh Chandigarh, Panchkula, Mohali and Other States. क्या ये रेयर केस है या एक फिक्स टाइम के बाद ऐसा होता है? इससे पहले 2 वेदर सिस्टम कब मिला था और तब क्या हुआ था?
भारत के उत्तर-पश्चिमी राज्यों में बारिश से हाहाकार मचा है। दिल्ली में बारिश ने 41 साल का रिकॉर्ड तोड़ दिया। हिमाचल प्रदेश में सामान्य से 10 गुना ज्यादा बारिश हो रही है। इसके अलावा पंजाब, हरियाणा समेत 7 राज्य बुरी तरह प्रभावित हैं। नदियां उफान पर हैं, गाड़ियां कागज की नाव की तरह बहने लगी हैं, घरों में पानी भर गया है और ट्रैफिक जाम है।
पूरे देश में मानसून सक्रिय है। इन दिनों में आमतौर पर बारिश होती ही है, लेकिन इतनी ज्यादा बारिश क्यों हो रही है? भास्कर एक्सप्लेनर में 7 सवालों के जवाब में जानेंगे…
सवाल 1: देश के कितने राज्यों में सामान्य से कई गुना ज्यादा बारिश हो रही है? 
जवाब: दिल्ली समेत देश के 10 राज्यों में सामान्य से ज्यादा बारिश हुई है…
शनिवार को दिल्ली के सफदरजंग में रिकॉर्ड 153 mm बारिश हुई है। दिल्ली में एक दिन में इतना ज्यादा बारिश होने से पिछले 41 साल का रिकॉर्ड टूटा है। इससे पहले जुलाई 1982 में एक दिन में इतनी बारिश हुई थी।
सवाल 2: दिल्ली समेत 10 राज्यों में भारी बारिश होने की वजह क्या है?
जवाब: भारतीय मौसम विभाग के अध्यक्ष मृत्युंजय महापात्र का कहना है कि दो दिनों से उत्तर भारत के कई राज्यों में दो मौसम प्रणालियां सक्रिय हो गई हैं। इनमें से एक पश्चिमी विक्षोभ है और दूसरी बंगाल की खाड़ी से आने वाली मानसूनी हवाएं हैं।
पश्चिमी विक्षोभ वो हवाएं हैं जो अरब सागर से अपने साथ नमी लाकर भारत, पाकिस्तान जैसे देशों में बारिश कराती हैं। मौसम वैज्ञानिक के मुताबिक रविवार को इस हवा की एक ट्र्फ रेखा राजस्थान से उत्तरी अरब सागर तक फैली हुई थी। रविवार को हिमाचल प्रदेश में पश्चिमी विक्षोभ और बंगाल की खाड़ी से आने वाली मानसूनी हवा का मिलन हुआ। दोनों ही हवाओं में नमी थी, इस वजह से उत्तर भारत में जमकर बारिश हो रही है।
सवाल 3: इससे पहले 2 वेदर सिस्टम कब मिला था और केदार नाथ त्रासदी से इसका क्या कनेक्शन है?
जवाब: 10 साल पहले 2013 में 2 वेदर सिस्टम उत्तराखंड में आपस में मिले थे। इसकी वजह से पश्चिमी विक्षोभ यानी अरब सागर की ओर से आने वाली हवाओं ने बंगाल की खाड़ी से आने वाली हवाओं की नमी उत्तरी भारत की ओर खींच ली। तब इसका दो तरह से असर भारत में देखने को मिला था…
सवाल 4: भारी बारिश कराने वाले दो वेदर सिस्टम आपस में क्यों और कैसे मिलते हैं? 
जवाब: यूनिवर्सिटी ऑफ रीडिंग, यूनाइटेड किंगडम के रिसर्चर किरन एम आर हंट ने भारत में 2 वेदर सिस्टम के मिलने की असली वजह बताई है। उन्होंने भारत में दो वेदर सिस्टम के आपस में मिलने की वजह पर रिसर्च की है।
किरन का कहना है कि दुनिया में ग्लोबल वार्मिंग जैसे-जैसे बढ़ेगी, दो वेदर सिस्टम के मिलने की घटना और ज्यादा बढ़ेगी। इसकी वजह से होने वाली बारिश की तीव्रता भी और ज्यादा बढ़ सकती है।
भोपाल के मौसम वैज्ञानिक वेद प्रकाश सिंह का मानना है कि कहीं न कहीं क्लाइमेट चेंज की वजह से भी ऐसा होता है। वह बताते हैं कि पेड़ों के कटने और जंगल खत्म होने की वजह से साल दर साल वेदर में बदलाव देखने को मिल रहा है।
पहले साल के 3 महीने लगातार बारिश होती थी। अब कुछ सालों से ऐसा देखा जा रहा है कि कुछ ही दिनों में भारी बारिश हो जाती है। साल के बाकी दिन सूखे की स्थिति ही बनी रहती है।
वहीं, वेदर पर रिसर्च करने वाले किरन एम आर हंट का कहना है कि जैसे-जैसे धरती पर ग्लोबल वार्मिंग बढ़ रहा है इस तरह की घटना ज्यादा देखने को मिल रही है। ग्लोबल वार्मिंग की वजह से ही कई बार कुछ क्षेत्रों में अत्यधिक तीव्र बारिश होती है।
सवाल 5: क्या 2 वेदर का मिलना रेयर केस है या एक फिक्स टाइम के बाद ऐसा होता है?
जवाब: ऐसा नहीं है। वेद प्रकाश सिंह का कहना है कि ऐसा तभी होता है, जब बंगाल की खाड़ी और अरब सागर की ओर से हवाएं एक साथ देश में प्रवेश कर जाती है। जब ये हवाएं कहीं पर आपस में एक-दूसरे से मिलती हैं तो भारी बारिश कराती हैं। कई बार सर्दियों के मौसम में भी ठंड और गर्म हवा आपस में मिलती है और इसकी वजह से बारिश होती है।
सवाल 6: उत्तरी भारत के राज्यों में कब तक भारी बारिश की स्थिति बनी रहेगी?
जवाब: IMD के मुताबिक दिल्ली समेत उत्तरी भारत 7 राज्यों में अगले 2 दिनों यानी 12 जून तक भारी बारिश हो सकती है। ग्राफिक्स में देखिए किन राज्यों में ऑरेंज अलर्ट यानी भारी बारिश की चेतावनी जारी की गई है…
भास्कर एक्सप्लेनर की ये खबरें भी पढ़ें...
1. क्या है अल-नीनो जो मानसून पर बनेगा संकट:कई राज्यों में सूखे की आशंका; हिंद महासागर की ठंडी हवाओं से मिलेगी राहत
मानसून आते ही दो शब्द अक्सर चर्चा में आ जाते हैं- ला-नीनो और अल-नीनो। स्पेनिश भाषा के ये शब्द इस बार भी सुनाई दे रहे हैं। 8 जून को केरल में मानसून की पहली बारिश हुई और उसी दिन अमेरिकी एजेंसी NOAA यानी नेशनल ओशनिक एंड एटमॉस्फेरिक एडमिनिस्ट्रेशन ने बताया कि प्रशांत महासागर में अल-नीनो आ गया। भारत में इसे बुरी खबर मानकर चर्चा शुरू हो गई।
ऐसे में आज भास्कर एक्सप्लेनर में जानते हैं कि ये अल-नीनो है क्या, इसमें ला-नीनो से अलग क्या है और भारत के लिए ये बुरी खबर क्यों है? पूरी खबर यहां पढ़ें
2. मानसून के बूते भारत सदियों तक नंबर वन इकोनॉमी रहा:इसी वजह से हम गुलाम बने, आखिर इतना ताकतवर मानसून बना कैसे
मानसून ने भारत को अंग्रेजों का गुलाम बनाया। अमेरिका और चीन छोड़िए, मानसून के बूते भारत सदियों तक दुनिया की नंबर वन इकोनॉमी रहा। मानसून ही सरकार का बहीखाता चलाता है। चौंकिए मत, ये सच है। मानसून ताकतवर है ही, पर कैसे…? आज मंडे मेगा स्टोरी में सिलसिलेवार ढंग से जानते हैं इस सवाल का जवाब… पूरी खबर यहां पढ़ें